CELEX: 32014R0071
Language: hu
Date: 2014-01-27 00:00:00
Title: A Bizottság 71/2014/EU rendelete ( 2014. január 27. ) a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló 965/2012/EU rendelet módosításáról  EGT-vonatkozású szöveg

28.1.2014   
            
            
               HU
            
            
               Az Európai Unió Hivatalos Lapja
            
            
               L 23/27
            
         
      A BIZOTTSÁG 71/2014/EU RENDELETE
   
   (2014. január 27.)
   a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló 965/2012/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EK tanácsi rendelet, 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanács rendeletre (1) és különösen annak 8. cikke (5) bekezdésére és 10. cikke (5) bekezdésére,
   mivel:
   
               (1)
            
            
               A 216/2008/EK rendelet légi alkalmassággal foglalkozó 5. cikke olyan rendelkezésekkel egészült ki, amelyek értelmében az üzemeltetési alkalmasság értékelésének elemei beépültek a típusalkalmassági tanúsításra vonatkozó végrehajtási szabályokba.
            
         
               (2)
            
            
               Az Európai Repülésbiztonsági Ügynökség (EASA, a továbbiakban: az Ügynökség) megállapította, hogy a 748/2012/EU bizottsági rendeletet (2) módosítani szükséges annak érdekében, hogy az Ügynökség az üzemeltetési alkalmassági adatokat a típusalkalmassági tanúsítási folyamat keretében hagyhassa jóvá.
            
         
               (3)
            
            
               Az üzemeltetési alkalmasságra vonatkozó adatok között szerepeltetni kell a minimálisan szükséges berendezések alaplistájának (Master Minimum Equipment List, MMEL), valamint a hajózószemélyzet és a légiutas-kísérő személyzet képzésének kötelező elemeit, ezek képezik ugyanis a minimálisan szükséges berendezések listája (MEL) és a személyzeti képzési programok összeállítása alapját.
            
         
               (4)
            
            
               A minimálisan szükséges berendezések listájának (MEL), valamint a hajózószemélyzeti és légiutas-kísérői képzési programoknak az összeállítására vonatkozó követelményekben az üzemeltetési alkalmassági adatokra kell hivatkozni, azonban azokban az esetekben, amikor ezek nem állnak rendelkezésre, általános és átmeneti rendelkezéseket kell megállapítani.
            
         
               (5)
            
            
               A repüléstechnikai ágazat és a tagállamok közigazgatásai számára elegendő időt kell biztosítani az új szabályozási kerethez való alkalmazkodásra, illetve arra, hogy bizonyos feltételek mellett érvényesnek tekintsék az e rendelet hatálybalépése és alkalmazása előtt kiadott bizonyítványokat.
            
         
               (6)
            
            
               Az Ügynökség elkészítette az üzemeltetési alkalmassági adatokkal kapcsolatos végrehajtási szabályok tervezetét, és azt vélemény formájában a Bizottság elé terjesztette (3) a 216/2008/EK rendelet 19. cikke (1) bekezdésének megfelelően.
            
         
               (7)
            
            
               Ezért az 965/2012/EU bizottsági rendeletet (4) ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a 216/2008/EK rendelet 65. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   A 965/2012/EU rendelet a következőképpen módosul:
   
               1.
            
            
               A 9. cikk helyébe a következő szöveg lép:
               „9. cikk
               Minimálisan szükséges berendezések listája (MEL)
               Az e rendelet alkalmazását megelőzően az üzemben tartó állama vagy a nyilvántartó állam által jóváhagyott minimálisan szükséges berendezések listáit (MEL) e rendelet értelmében jóváhagyottnak kell tekinteni, és azokat az üzemben tartó továbbra is használhatja.
               E rendelet hatálybalépését követően az előző albekezdésben említett minimálisan szükséges berendezések listája (MEL) módosítását a lehető leghamarabb, de legkésőbb 2017. december 18-ig, vagy az üzemeltetési alkalmassági adatok elfogadásától számított két éven belül a III. melléklet 2. szakaszának ORO.MLR.105. pontjával összhangban kell végrehajtani, amennyiben a 748/2012/EU rendeletnek (5) megfelelően az üzemeltetési alkalmassági adatok között kidolgozásra került a minimálisan szükséges berendezések alaplistája (MMEL).
               Amennyiben az üzemeltetési alkalmassági adatok között nem került kidolgozásra a minimálisan szükséges berendezések alaplistája (MMEL), az első albekezdésben említett MEL módosítását az üzemben tartó állama vagy a nyilvántartó állam által jóváhagyott MMEL szerint kell végezni.
            
         
               2.
            
            
               A rendelet az alábbi új, 9a. cikkel egészül ki:
               „9a. Cikk
               A hajózószemélyzet és a légiutas-kísérő személyzet képzése
               Az üzemben tartónak gondoskodnia kell arról, hogy a már dolgozó és a III. melléklet FC. és CC. részének megfelelően képzett, de a vonatkozó üzemeltetési alkalmassági adatokban szereplő kötelező képzési elemek nélküli képzésben részesült hajózószemélyzet és légiutas-kísérő személyzet az említett kötelező elemekkel kapcsolatos kiegészítő képzésen vegyen részt legkésőbb 2017. december 18-ig, vagy az üzemeltetési alkalmassági adatok jóváhagyásától számított két éven belül.”
            
         
               3.
            
            
               A III. melléklet [ORO RÉSZ] e rendelet I. mellékletének megfelelően módosul.
            
         
               4.
            
            
               Az V. melléklet [SPA RÉSZ] e rendelet II. mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 27-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 79., 2008.3.19., 1. o.
   
      (2)  HL L 224., 2012.8.21., 1. o.
   
      (3)  Az Európai Repülésbiztonsági Ügynökség 2011. december 13-i 07/2011. sz. véleménye, elérhető: http://easa.europa.eu/official-publication/agency-opinions.php
   
      (4)  HL L 296., 2012.10.25., 1. o.
   
      (5)  HL L 224., 2012.8.21., 1. o.”
   
      I. MELLÉKLET
      A 965/2012/EU rendelet III. melléklete [ORO RÉSZ] a következőképpen módosul:
      
                  1.
               
               
                  Az ORO.GEN.160. pont b) bekezdése helyébe a következő szöveg lép:
                  
                              „b)
                           
                           
                              Az a) bekezdés sérelme nélkül az üzemben tartónak jelentenie kell az illetékes hatóság és a légi jármű tervezéséért felelős szervezet felé minden repülési eseményt, működési rendellenességet, műszaki hibát, a műszaki adatokban szereplő határértékek túllépését vagy a 748/2012/EU rendelettel összhangban összeállított üzemeltetési alkalmassági adatok közt szereplő pontatlan, hiányos vagy félreérthető információkra rávilágító eseményt, illetve minden olyan rendkívüli körülményt, amely veszélyeztette vagy veszélyeztethette volna a légi jármű biztonságos üzemelését, de nem vezetett balesethez vagy súlyos repülési eseményhez.”
                           
                        
            
                  2.
               
               
                  Az ORO.MLR.105. pont a következőképpen módosul:
                  
                              a)
                           
                           
                              Az a) bekezdés helyébe a következő szöveg lép:
                              
                                          „a)
                                       
                                       
                                          A 216/2008/EK rendelet IV. melléklete 8.a.3. pontjának megfelelően létre kell hozni a minimálisan szükséges berendezések listáját (MEL) azon vonatkozó alaplista (MMEL) alapján, amely a 748/2012/EU rendeletnek megfelelően összeállított üzemeltetési alkalmassági adatok kötelező részében szerepel.”;
                                       
                                    
                        
                              b)
                           
                           
                              A j) bekezdés 1. pontja helyébe a következő szöveg lép:
                              
                                          „1.
                                       
                                       
                                          az érintett műszerek, berendezésrészek vagy funkciók az a) bekezdésben meghatározott MMEL hatálya alá esnek;”.
                                       
                                    
                        
            
                  3.
               
               
                  Az ORO.FC.140. pont a) bekezdésének helyébe a következő szöveg lép:
                  
                              „a)
                           
                           
                              A több légijármű-típuson vagy -változaton is szolgáló hajózószemélyzetnek minden egyes légijármű-típus vagy -változat kapcsán teljesítenie kell az ezen alrészben előírt követelményeket, hacsak az érintett légijármű-típusokra vagy -változatokra vonatkozóan a 748/2012/EU rendeletnek megfelelően összeállított üzemeltetési alkalmassági adatok kötelező része lehetővé nem teszi bizonyos képzési, ellenőrzési és közelmúltbeli tapasztalatok beszámítását. ”
                           
                        
            
                  4.
               
               
                  Az ORO.FC.145. pont b) bekezdése helyébe a következő szöveg lép:
                  
                              „b)
                           
                           
                              A képzési programok és tantervek összeállítása során az üzemben tartónak figyelembe kell vennie a 748/2012/EU rendelettel összhangban összeállított üzemeltetési alkalmassági adatok kötelező részében meghatározott releváns elemeket.”
                           
                        
            
                  5.
               
               
                  Az ORO.FC.220. pont e) bekezdése helyébe a következő szöveg lép:
                  
                              „e)
                           
                           
                              Repülőgépek esetében a nulla repült idős képzés (ZFTT) alapján kiadott típusminősítéssel rendelkező pilóta köteles:
                              
                                          1.
                                       
                                       
                                          a gyakorlati vizsgát vagy az üzemben tartó által nyújtott megfelelő képzés elvégzését követően legkésőbb 21 napon belül elkezdeni a felügyelettel történő forgalmi repüléseket. Az ilyen képzés tartalmát az üzembentartási kézikönyvben kell meghatározni;
                                       
                                    
                                          2.
                                       
                                       
                                          a gyakorlati vizsga letételétől számított 21 napon belül hat fel- és leszállást végrehajtani repülésszimulációs oktatóeszközön, a másik pilótaülésben ülő repülőgépes típusminősítő oktató (TRI(A)) felügyelete mellett. A fel- és leszállások száma csökkenthető, ha a 748/2012/EU rendelettel összhangban összeállított üzemeltetési alkalmassági adatok kötelező része beszámítást tesz lehetővé. Amennyiben ezen fel- és leszállásokra 21 napon belül nem kerül sor, az üzemeltetőnek ismeretfrissítő képzést kell tartania, melynek tartalmát az üzembentartási kézikönyv határozza meg;
                                       
                                    
                                          3.
                                       
                                       
                                          a felügyelettel történő forgalmi repülés során az első négy fel- és leszállást a másik pilótaülésben ülő repülőgépes típusminősítő oktató felügyelete mellett kell végrehajtani. A fel- és leszállások száma csökkenthető, ha a 748/2012/EU rendelettel összhangban összeállított üzemeltetési alkalmassági adatok kötelező része beszámítást tesz lehetővé.”
                                       
                                    
                        
            
                  6.
               
               
                  Az ORO.CC.125. pont b) bekezdése helyébe a következő szöveg lép:
                  
                              „b)
                           
                           
                              A légi járműre vonatkozó típusminősítő tanfolyam és üzemeltetői átképzés programjának és tantervének összeállítása során az üzemben tartónak lehetőség szerint figyelembe kell vennie a 748/2012/EU rendelettel összhangban összeállított üzemeltetési alkalmassági adatok kötelező részében meghatározott releváns elemeket.”
                           
                        
            
                  7.
               
               
                  Az ORO.CC.130. pont c) bekezdésének helyébe a következő szöveg lép:
                  
                              „c)
                           
                           
                              Egy aktuálisan üzemben tartott légijármű-típus változatának különbségeit ismertető tanfolyam és tanterv összeállítása során az üzemben tartónak lehetőség szerint figyelembe kell vennie a 748/2012/EU rendelettel összhangban összeállított üzemeltetési alkalmassági adatok kötelező részében meghatározott releváns elemeket.”
                           
                        
            
                  8.
               
               
                  Az ORO.CC.250. pont b) bekezdésének 1. pontja helyébe a következő szöveg lép:
                  
                              „1.
                           
                           
                              az egyes légi járműveket típusként vagy változatként, lehetőség szerint figyelembe véve a 748/2012/EU rendelettel összhangban összeállított üzemeltetési alkalmassági adatok kötelező részében meghatározott, az adott légijármű-típusra vagy -változatra vonatkozó megfelelő elemeket; valamint”.
                           
                        
            
   
      II. MELLÉKLET
      A 965/2012/EU rendelet V. melléklete [SPA RÉSZ] a következőképpen módosul:
      
                  1.
               
               
                  A SPA.GEN.105. pont b) bekezdésének 2. pontja helyébe a következő szöveg lép:
                  
                              „2.
                           
                           
                              hogy a 748/2012/EU rendelettel összhangban összeállított üzemeltetési alkalmassági adatok kötelező részében meghatározott megfelelő elemeket figyelembe vették.”
                           
                        
            
                  2.
               
               
                  A SPA.GEN.120. pont helyébe a következő szöveg lép:
                  „SPA.GEN.120.   Az egyedi jóváhagyás folyamatos érvényessége
                  
                  Az egyedi jóváhagyásokat korlátlan időtartamra adják ki, és mindaddig érvényesek, amíg az üzemben tartó megfelel az egyedi jóváhagyáshoz kapcsolódó előírásoknak, és figyelembe veszi a 748/2012/EU rendelettel összhangban összeállított üzemeltetési alkalmassági adatok kötelező részében meghatározott megfelelő elemeket.”